Никоман

Никоман — село во Општина Штип, во околината на градот Штип.

 Потекло и значење на името 

мини|300п|лево|Воздушен поглед на селото

Името на селото првпат е споменато во  век (1573 г.) во турски документи. Името доаѓа од личното име Никоман што може да има и грчко потекло.

 Географија и местоположба 

Селото се наоѓа во североисточниот дел на Општина Штип, во горното сливно подрачје на реката Отиња, чиј атар се допира со подрачјето на Општина Карбинци. Селото е планинско, сместено на надморска височина од 770 метри. Од градот Штип, селото е оддалечено 10 километри. 

До селото води асфалтиран пат, кој започнува од градот Штип.

 Стопанство 

Атарот на селото зафаќа простор од 11 километри квадратни. На него преовладуваат шумите на површина од 769 хектари, на пасиштата отпаѓаат 164 хектари, а на обработливото земјиште 152 хектари.

Селото, во основа, има полјоделско-шумарска функција.

 Население 

Според статистиката на Васил К’нчов („Македонија, Етнографија и статистика“) од 1900 година, во Никоман живееле 110 жители, сите Македонци.Кънчов, Васил. „Македония. Етнография и статистика“. София, 1900, стр. 230.

Според егзархискиот секретар Димитар Мишев, („La Macédoine et sa Population Chrétienne“) во 1905 година во Никоман имало 120 жители, сите Македонци под врховенството на Бугарската егзархија.Brancoff, D.M. "La Macédoine et sa Population Chrétienne". Paris, 1905, pp. 134-135.

Според германска карта издадена во 1941 година, а заснована на пописот на Кралството Југославија од 1931 година, селото имало 150 Македонци.

Селото е мало, во фаза на наполно раселување. Така, во 1961 година селото броело 120 жители, а во 1994 година, само двајца жители.

Според пописот од 2002 година, во селото живееле 4 жители, сите Македонци.

Според последниот попис од 2021 година, во селото живееле 2 жители, сите Македонци.

 Самоуправа и политика 

На крајот од XIX век, Никоман било село во Штипската Каза на Отоманското Царство.

Селото влегува во рамките на Општина Штип, една од ретките општини која не била променета при новата територијална поделба на Македонија во 2004 година. Во периодот од 1996-2004 година, селото било во рамките на некогашната Општина Штип.

Во периодот 1957-1996 година, селото се наоѓало во рамките на големата Општина Штип. Во периодот од 1955 до 1957 година, селото влегувало во рамките на тогашната општина Радање.

Во периодот 1952-1955, селото било дел од тогашната Општина Радање, во која покрај селото Никоман, се наоѓале и селата Вртешка, Голем Габер, Ебеплија, Јунузлија, Калапетровци, Калаузлија, Кепекчелија, Кошево, Курфалија, Кучилат, Кучица, Мал Габер, Мичак, Муратлија, Оџалија, Почивало, Прналија, Радање и Шашаварлија. Селото припаѓало на Општина Шашаварлија во периодот 1950-1952, во која влегувале селата Калапетровци, Кошево, Никоман, Почивало и Шашаварлија.

 Избирачко место 

Селото е опфатено во избирачкото место бр. 2313 според Државната изборна комисија, сместено во просториите на основното училиште на селото Шашаварлија.

На претседателските избори во 2019 година, на ова избирачко место биле запишани вкупно 90 гласачи. На локалните избори во 2021 година, на ова избирачко место биле запишани вкупно 94 гласачи.

 Културни и природни знаменитости 

Цркви
 Црква „Св. Ѓорѓи“ — главна селска црква

 Галерија 

 Поврзано 
 Општина Штип

 Наводи 

 Надворешни врски 


Категорија:Села во Македонија
Категорија:Штипски села
Категорија:Села во Општина Штип